

**Mesto Brezová pod Bradlom**

**Námestie gen. M. R. Štefánika 1, 906 13 Brezová pod Bradlom**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Materiál na zasadnutie MsZ 19. 5. 2021

Návrh VZN č. 1/2021

o pravidlách času predaja v obchode a času prevádzky služieb na území mesta

Brezová pod Bradlom

Mestské zastupiteľstvo v Brezovej pod Bradlom na základe ustanovenia § 4 ods. 5 písm. a) bod 3. a § 6 ods. 1 zákona SNR č. 369/1990 Zb. o obecnom zriadení v znení neskorších predpisov v y d á v a

toto

**VŠEOBECNE ZÁVÄZNÉ NARIADENIE**

**č. 1/2021**

**o pravidlách času predaja v obchode a času prevádzky služieb na území**

**mesta Brezová pod Bradlom**

**Článok 1**

**Úvodné ustanovenia**

1. Toto všeobecne záväzné nariadenie upravuje, v súlade s platnou právnou úpravou, pravidlá určovania času predaja v obchode a času prevádzky služieb pre fyzické osoby – podnikateľov a právnické osoby, ktoré podnikajú na území mesta Brezová pod Bradlom.
2. Toto všeobecne záväzné nariadenie sa nevzťahuje na predaj a poskytovanie služieb na miestnom trhovisku, na ambulantný predaj, príležitostné trhy, ktorých úprava je obsiahnutá vo všeobecne záväznom nariadení mesta o trhoviskách (Trhový poriadok).

**Článok 2**

**Určenie času predaja v obchode a času prevádzky služieb**

1. Všeobecný prevádzkový čas prevádzkarní obchodu a prevádzkarní služieb je určený v dňoch pondelok až nedeľa v časovom rozmedzí od 06.00 hod. do 22.00 hod.
2. V rámci všeobecného prevádzkového času si podnikateľ sám stanoví prevádzkový čas pre každú prevádzkareň.
3. Prevádzkový čas všetkých prevádzkarní obchodu a služieb na území mesta zo dňa 31.12. príslušného kalendárneho roka na 1.1. nasledujúceho kalendárneho roka je neobmedzený.
4. Všeobecný prevádzkový čas prevádzkarní obchodu a služieb sa odchylne od ods. 1 tohto článku upravuje nasledovne v týchto prípadoch:

a) prevádzky s pohostinskou činnosťou od 10.00 hod. do 23.00 hod.

b) prevádzky spoločensko-zábavného charakteru od 06.00 hod. do 24.00 hod., okrem piatka

 a soboty, kedy sa prevádzkový čas určuje od 06.00 hod. do 04.00 hod. nasledujúceho dňa

c) prevádzkový čas v prevádzkarňach:

 - poskytujúcich služby prechodného ubytovania,

 - s predajom tovaru a poskytujúcich služby na čerpacej stanici pohonných látok,

 - s predajom periodickej a neperiodickej tlače a tlačovín,

 - s predajom tovaru a poskytujúcich zdravotnícke služby (lekáreň, ambulancie,…),

 - na prevádzkovanie hazardných hier prostredníctvom výherných prístrojov, technických

 zariadení obsluhovaných priamo hráčmi, telekomunikačnými zariadeniami, videohrami,

 - poskytujúcich služby v rámci akcií pre uzavretú spoločnosť (svadby, stužkové, firemné

 večierky, rodinné oslavy,…),

 je prevádzkový čas neobmedzený.

1. Podnikateľ je povinný dodržiavať prevádzkový čas, pričom v reštauračných prevádzkach a pohostinstvách prispôsobí činnosť tak, aby sa zákazníci nezdržiavali v prevádzke po uplynutí prevádzkového času.

**Článok 3**

**Prechodné a záverečné ustanovenia**

1. V prípade, ak podnikateľ nemá pre prevádzkareň obchodu alebo prevádzkareň služieb stanovený prevádzkový čas v rozsahu všeobecného prevádzkového času určeného v Článku 2 tohto nariadenia, je povinný v lehote 30 dní od dňa nadobudnutia účinnosti tohoto nariadenia vykonať úpravu.
2. Toto všeobecne záväzné nariadenie schválilo Mestské zastupiteľstvo v Brezovej pod Bradlom dňa 19.05.2021 uzn. č. ….../2021 a nadobúda účinnosť pätnástym dňom od vyvesenia na úradnej tabuli mesta.
3. Zároveň sa ruší Všeobecne záväzné nariadenie č. 5/2017 o pravidlách času predaja v obchode a času prevádzky služieb na území mesta Brezová pod Bradlom v plnom rozsahu.

 Mgr. Jaroslav C i r a n , v. r.

 primátor mesta